TKN บวกเกือบ 3% โบรกฯชี้กำไรครึ่งปีหลังโตแกร่งรับ “ไฮซีซั่น” แนะซื้อเป้า 21.5 บ.
TKN บวกเกือบ 3% โบรกฯชี้กำไรครึ่งปีหลังโตแกร่งรับ “ไฮซีซั่น” แนะซื้อเป้า 21.5 บ. โดยล่าสุด ณ เวลา 12.06 น. อยู่ที่ระดับ 16.10 บาท เพิ่มขึ้น 0.40 บาท หรือ 2.55% สูงสุดที่ระดับ 16.20 บาท ต่ำสุดที่ระดับ 15.90 บาท ด้วยมูลค่าการซื้อขาย 188.55 ล้านบาท
3 ก.ย. 2561

ผู้สื่อข่าวรายงานว่า ราคาหุ้น บริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) หรือ TKN ณ เวลา 12.06 น. อยู่ที่ระดับ 16.10 บาท เพิ่มขึ้น 0.40 บาท หรือ 2.55% สูงสุดที่ระดับ 16.20 บาท ต่ำสุดที่ระดับ 15.90 บาท ด้วยมูลค่าการซื้อขาย 188.55 ล้านบาท

โดยนักวิเคราะห์ บล.กรุงศรี ระบุในบทวิเคราะห์ฯ แนะนำ “ซื้อ” TKN ในราคาเป้าหมาย 21.5 บาท/หุ้น คาดกำไรครึ่งปีหลังจะโตทั้งจากช่วงเดียวกันของปีก่อน และช่วงเดียวกันของครึ่งปีก่อนจากการเข้าสู่ช่วง High season, กำลังการผลิตเพิ่มขึ้นจากการเริ่มผลิตของโรงงานใหม่ (เฟส 3) และได้ประโยชน์จากราคาวัตถุดิบที่ปรับตัวลง
ขณะเดียวกัน นักวิเคราะห์ บล.กสิกรไทย แนะนำ “ซื้อเก็งกำไร” TKN รับเพิ่มหากย่อตัวลงมาแถว 15.4 บาท โดยมีแนวขายทำกำไรอยู่แถว 16.4 บาท และ 17.1 บาท ในขณะที่ใช้การถดถอยหลุด 15.1 บาทเป็นจุด stop loss
เนื่องจากราคาตั้งฐานแถว 14.4-14.5 ก่อนดีดตัวขึ้นมาแถว 15.9 และแกว่งออกข้างอยู่เหนือกลุ่มเส้นค่าเฉลี่ย ด้าน MACD ยกตัวเหนือ signal line และเดินหน้าขึ้นสู่แดนบวก สะท้อนโอกาสที่ราคาจะมียกตัวผ่านเส้นกด และไต่ระดับขึ้นได้ต่อ
 